
Előterjesztés

Fácánkert Község Önkormányzata Képviselő-testületének

                  2015. november 26-án tartandó rendes ülésére 

                                                                        3 .számú napirend

Tárgy:  Fácánkert Község Önkormányzata 2015. évi költségvetésének háromnegyed éves  végrehajtásáról szóló tájékoztatás

Előterjesztő és előadó: Orbán Zsolt polgármester

Előterjesztést készítette: Tóth Adrienn jegyző, Kellerné Martini Éva gazdálkodási ügyintéző
Tisztelt Képviselő-testület!

 Az államháztartásról szóló 2011.  évi CXCV. (továbbiakban: Áht.) 87. §  előírta, hogy a polgármester a helyi önkormányzat gazdálkodásának háromnegyed  éves helyzetéről írásban tájékoztassa a képviselő-testületet.  E jogszabályi kötelezettség már megszűnt, mindezek ellenére  az önkormányzat 2015. évi gazdálkodásának háromnegyed éves végrehajtásáról az alábbiakban tájékoztatom a képviselő-testületet. 
1. Általános indoklás

Fácánkert Község Önkormányzatának Képviselő-testülete a község 2015. évi költségvetését az 1/2015. (II.27.) számú rendeletével fogadta el, melynek módosítása a féléves beszámolóval egyidejűleg megtörtént.

A tájékoztatót a költségvetés szerkezeti rendjének megfelelően állítottuk össze. A teljesítés alakulását minden esetben a módosított előirányzathoz viszonyítjuk. 

A költségvetés készítése során arra törekedtünk, hogy a megváltozott feladatellátáshoz tartozó kiadások finanszírozásához az év során a szükséges forrást biztosítsuk. Ennek az volt a következménye, hogy a működési kiadások forrásigénye alapján a költségvetés döntő részét működési célra kellett fordítanunk.

A háromnegyed év  gazdálkodásáról összefoglalóan elmondható, hogy az önkormányzati feladatok ellátása biztosított volt,  az orvosi ügyelet 2014. évi elszámolása, valamint a családsegítés és gyermekjóléti feladatok 2014. évi elszámolása októberben történt meg. Magyarország központi költségvetéséről szóló 2014. évi C. törvény (továbbiakban: költségvetési törvény) 3. számú mellékletének III.4 pontja alapján az önkormányzatok működőképessége megőrzését szolgáló rendkívüli önkormányzati költségvetési támogatás iránti igényét az önkormányzat benyújtotta.
A benyújtott igény  2.408 ezer Ft, melynek elbírálása november  végére várható.
2. A költségvetés előirányzatainak teljesülése

A költségvetés eredeti előirányzata 38.406 e Ft volt, amely a saját, illetve kormányzati hatáskörben végrehajtott módosításokat követően változott. 

A félév során 32.472.- e Ft bevétel képződött és 32.442.- e Ft összegű kiadást teljesítettünk. 

A bevételeken belül eltérőek a teljesítési mutatók a különböző jogcímű bevételek esetében, melyeket részletesen az előterjesztés további részében mutatunk be.

Fentiek alapján is elmondható, hogy a háromnegyed év  gazdálkodását a jóváhagyott előirányzatok szerinti gazdálkodás jellemezte.

Bevételek teljesítése

Közhatalmi bevételek

A bevételi csoportba tartozó előirányzatok és azok teljesítése az alábbiak szerint alakult: 
                                                                                  Adatok ezer Ft-ban

	Megnevezés
	2015. évi előirányzat

            
	2015. évi teljesítés
	Teljesítés

    %-a

	Gépjárműadó
	12.000
	11.121
	92,7

	Termőföld bérbeadásából származó adó
	
	       
	

	Átengedett egyéb adók
	
	
	

	Átengedett közhatalmi bevételek összesen
	12.000
	11.121
	92,7

	Magánszemélyek kommunális adója
	2.000
	      2.102
	    105,1

	Idegenforgalmi adó
	
	
	

	Helyi iparűzési adó
	           13.000
	 5.762
	    44,3

	Talajterhelési díj
	100
	    391
	    391

	Helyi adók és adójellegű bevételek összesen:
	15.100


	     8.255
	   54,7

	Adópótlék, adóbírság
	300
	   138 
	   46,-

	Igazgatási szolg. díj bevételek
	
	                              
	 

	Egyéb bírságok bevétele
	
	          
	

	Közhatalmi bevételek összesen:
	           27.400
	    19.514
	  71,2


A gépjárműadó bevételi tervét az előző évi teljesítési adatokat alapul véve állapítottuk meg, figyelembe véve azt is, hogy a beszedett bevétel 40 %-a illeti meg az önkormányzatokat. 

Az iparűzési adónál 2014. évtől csökkent az adó mértéke 1 %-ról 0,5 %-ra. Az éves költségvetés összeállításánál az adóalap  0,5 %-al terveztük. A bevallások feldolgozását követően pontosan realizálódik a várható bevétel. Az iparűzési adónál jelentős összegű a hátralék.
A talajterhelési díjra vonatkozó szabályozás szerint a 2012. évi díjhoz képest a díjfizetési kötelezettsége tízszeres annak, aki a rendelkezésre álló közcsatornára nem köt rá, 100 e Ft összegű bevételi tervet határoztunk meg, mely már  több mint háromszorosára teljesült a letiltásoknak köszönhetően.
Intézményi működési bevételek

Az önkormányzati működési bevételei a szociális étkeztetésből származó térítési díj, terembérleti díj, földbérleti díj, lakásbérleti díj, ezek háromnegyed éves teljesítése 1.283 e Ft. 
 A fodrászüzlet bérleti díjánál továbbra is jelentős összegű a hátralék, a bérlő  munkáltatója általi letiltása havonta folyamatosan történik. A TM-i Kormányhivatal az ügysegédi iroda bérléséért az idei évtől nem fizet bérleti díjat.
Támogatások, kiegészítések

Az önkormányzati feladatváltozással egyidejűleg a finanszírozási rendszer is átalakult. Új finanszírozási struktúra került kialakításra, amely elszakadt az eddigi, jellemzően normatív finanszírozási rendszertől. 

Az önkormányzatnál maradó feladatok esetében   (település üzemeltetési feladatok, közvilágítás, köztemető, közutak fenntartása, egyéb kötelező feladatok) az állami támogatás elvonásra kerül  mivel a beszámítás mértéke 9.795 e Ft. Ekkora összegű támogatástól az önkormányzat elesik.. ami az iparűzési adóalap 0,55 %-a.
2015. évtől új normatíva a tanyagondnoki szolgálat működtetése, melynek éves összege 2.500 e Ft, közművelődési és könyvtári feladatokra 1200 e Ft, valamint szociális étkeztetésre jelenleg 9 fő után vesz igénybe normatív támogatást az önkormányzat, melynek összege 498 e Ft. 
 Egyes jövedelempótló támogatásként 3 segélyezési jogcímen (rendszeres szociális segély, foglalkoztatást helyettesítő juttatás, lakásfenntartási támogatás)  2.191 e Ft-ot terveztünk, melyekből 1.242 e Ft bevétel érkezett. A rendszeres szociális segély, valamint a foglalkoztatást helyettesítő támogatás folyósítása átkerült a Járási Hivatalhoz.
Központosított előirányzatok eredeti előirányzataként a lakott külterületekkel 66 e Ft-ot terveztünk, amely a nyári gyermekétkeztetési programhoz való csatlakozással  további 653 e Ft összegű támogatásigényléssel bővült. 28 gyermek részére biztosított az önkormányzat a nyári gyermekétkeztetés keretében meleg ételt június 16-tól augusztus 28-ig.
Nem volt tervezhető az eredeti előirányzatok között a 2015. évi adó és járulékváltozások ellentételezésére szolgáló bérkompenzáció, amelyhez  121 e Ft támogatás érkezett. 
Átvett pénzeszközök az államháztartáson kívülről

Az érkezett összegek a felhasználás célja szerint működési vagy fejlesztési célúak lehetnek.

Az I. félévben az alábbi pénzeszközök kerültek átvételre:

         Fácánkert Községért Közalapítvány kölcsön visszafizetés                  2.284 e Ft
         Elszármazottak találkozójára átvett pénz lakosságtól                             122 e Ft
Kölcsön-visszatérülés címén a már korábban nyújtott temetési és átmeneti kölcsönök visszatérülése szerepel, melyből szeptemberig  40 e Ft bevétel realizálódott.

A közfoglalkoztatáshoz a 2015 évi megállapodások alapján 2015. 03. 01- 2015. augusztus 31-ig átlagosan 6 fő 8 órás foglalkoztatására. valamint  szeptember-október hónapban 4 fő 8 órás foglalkoztatásra volt lehetőség. November hónaptól 3 főt foglalkoztatat az önkormányzat, melyből 2 főnek képzésben is részt kell vennie.  A programhoz tartozó támogatási igénylések havi rendszerességgel megtörténtek, a kiutalt támogatás 3.350 e Ft. Az idei évben is   lehetősége volt az önkormányzatnak diákok foglalkoztatására. Július 1-től augusztus 31-ig 2  főt foglalkoztattunk 8 órában 100 %-os támogatással. 
Átvett pénzeszközök az államháztartáson belülről
Felhalmozási célú bevételek
A már korábban nyújtott lakáscélú  kölcsön visszatérülése 70 e Ft.
Finanszírozási bevételek

Finanszírozási bevétele az önkormányzatnak az előző évi maradvány igénybevétele.
Kiadások teljesítése 

A 2015. évi költségvetés módosított előirányzatának terhére 32.442 e Ft összegű kiadás merült fel, amely 65%-os mértékű felhasználásnak felel meg. 
A működési és fejlesztési célú kiadások az előterjesztés összefoglalóan az alábbiak:
	
	Működési kiadások 
	Fejlesztési kiadások

	Eredeti előirányzat
	          38.130 e Ft
	 276 e Ft

	Módosított előirányzat 
	          49.753  e Ft
	            276 e Ft

	Teljesítés
	          32.442  e Ft
	   ---  e Ft

	Teljesítés %-a 
	65,2 %
	  0 %


Működési kiadások teljesítése

A személyi jellegű kiadások (munkabérek, megbízási díjak, külső személyi juttatások) valamint az ezek után fizetendő szociális hozzájárulási adó háromnegyed éves  teljesítése 82,3 %.  
Testületi döntés alapján 1 fő létszámleépítésre került sor az önkormányzatnál. A felmentés áprilistól szeptember 30-ig tartott. Szeptember végén a végkielégítés /12 hó/ is kifizetésre került, melynek összege 1.098.000 + 296.460 Ft szociális hozzájárulási adó.  A létszámleépítés kapcsán felmerült költséget a magas adóerő képesség  /iparűzési adóalap/ miatt nem lehetett visszaigényelni. 
Dologi kiadásokra (készletbeszerzés, szolgáltatások, Áfa kiadások, egyéb dologi kiadások) teljesítése 12.071 e Ft,  64,6 %. Ellátottak pénzbeli juttatására (FHT, gyermekvédelmi támogatás,  lakásfenntartási támogatás, települési támogatás, óvodáztatási támogatás )  3.225 e Ft eredeti előirányzat állt rendelkezésre,  melyből a háromnegyed éves  teljesítés 2.378 e Ft,  73,7 %.
Államháztartáson belüli pénzátadásként Bursa ösztöndíj pályázatra 100 e Ft került átutalásra.
 Államháztartáson kívüli pénzátadások előirányzata a civil szervezetek támogatására , valamint az általános iskoláskorúak bérlettámogatására került betervezésre. Bérletekre az I. félévben 169 e Ft került kifizetésre, a civil szervezetek 403 e Ft, valamint a tűzoltóság 80 e Ft. támogatásban részesült.
A felhalmozási költségvetés kiadásainak teljesítése
A felhalmozási célú kiadása az önkormányzatnak nem volt. 
Magyarország 2015. évi költségvetéséről szóló 2014. évi C. törvény 3. melléklet II.4 pontja alapján benyújtottuk az önkormányzati feladatellátást szolgáló fejlesztések támogatására az igényünket. A pályázati forrásból 2000 m2 járda felújítására kerülhetett volna sor. A pályázat azonban sajnos nem nyert. 

A  Jövőnk Energiája Térségfejlesztési Alapítványhoz benyújtott pályázatunk hasonló céllal került benyújtásra, melynek elbírálása november végén várható. 
Tartalékok alakulása

Az eredeti költségvetésben  446 e Ft általános   tartalék került betervezésre, mely 5.266 e Ft-ra módosult, mivel az előző évi maradvány egy része is tartalékba lett helyezve.
Finanszírozási kiadások alakulása

Finanszírozási kiadása az önkormányzatnak 168 e Ft volt, mely az előző évi állami támogatás megelőlegezésének visszafizetéséből származik.

Hiteltörlesztésre nem került sor.

Záró pénzkészlet 2015. szeptember  30-án:

Bankszámlaegyenleg költségvetési elszámolási számla:              9.553.259,- Ft

                                   Kommunális adó beszedési számla:               59.325,   Ft

                                   Iparűzési adó  beszedési számla                    423.955,- Ft                                                                                 
                                   Pótlék beszedési számla:                                81.297,- Ft

                                   Illeték beszedési  számla:                                 3.000,-  Ft
                                   Idegen bevétel beszedési számla                     10.000,- Ft
                                   Házipénztár:                                                  149.130,- Ft

                                                                                                        -------------------

                                    Összesen:                                                  10.279.966,- Ft

Tisztelt Képviselő-testület!

Kérem, hogy a részletes ismertetés alapján Fácánkert Község Önkormányzata 2015. háromnegyed évi gazdálkodásáról szóló tájékoztatót elfogadni szíveskedjenek.

Határozati javaslat
Fácánkert Község Önkormányzatának Képviselő-testülete az önkormányzat 2015. évi költségvetése háromnegyed évi  végrehajtásáról szóló tájékoztatót tudomásul veszi.

Fácánkert, 2015. november 18.

                                                                                                             Orbán Zsolt










   polgármester 

